Súradnice: 49°05′30″S 19°15′20″V﻿ / ﻿49,091742°S 19,255686°V﻿ / 49.091742; 19.255686

**Černová** je mestská časť mesta Ružomberok.

Polohopis
---------

Nachádza sa západne od Ružomberka smerom na Žilinu, približne 4 km od centra. Obklopujú ju hory Veľkej Fatry ako Krstá hora, Tri vrchy, Sekanina, Čebrať. Zo severu dedinu obmýva rieka Váh. Má približne 1 500 obyvateľov. Je známa ako rodisko kňaza, politika a publicistu Andreja Hlinku, misionára Vendelína Javorku, kňaza Leonarda Sliačana, protikomunistického hrdinu Bernarda Jaška, spisovateľov Juraja Kuniaka či Antona Laučeka a ďalších významných osobností.

Dejiny
------

Prvá písomná zmienka o Černovej pochádza z roku 1376. Uvádza sa v nej, že obec Czernaw leží na západ od centra mesta na úpätí Veľkej Fatry v nadmorskej výške 500 metrov. Zo západu tvorí vstupnú bránu do mesta Ružomberok. **Černová**, v minulosti ulica, dnes časť mesta, má názov po šoltýsovi menom Černo. V 14. storočí bol z mesta vyslaný mešťan Černo, ktorý už jestvujúcu osadu organicky pripojil k mestu. Bol jej prvým richtárom, skrze neho sa osadníci viazali povinnosťami a dávkami k mestu a osada dostávala nové meno - Černova Ves. Čutkov, osadu pri ústí potoka z Čutkovej doliny do Váhu , založil podobne ako Černovú, iný mešťan Čutka. Černová je staršia ako uvádzajú doklady mesta pre 14. storočie. Roku 1340 sa vymedzuje chotár, v ktorom je už aj územie Černovej a Čutkova. Je zrejmé že už pred rokom 1318, keď boli Ružomberku magistrom Dončom udelené mestské výsady, existoval zárodok Černovej. V roku 1376 kráľ Ľudovít I. 9. júla nariadil richtárom a obyvateľom všetkých dedín ležiacich v chotári mesta aby platili mestu daň a aby vo svojich sporných záležitostiach hľadali svoju pravdu u predstavenstva mesta Ružomberka bez naštrbenia zemepanských práv. Černová sa v tomto období aktívne podieľala na vývoji mesta ako celku.

Prvé sčítanie ľudu bolo prevedené v roku 1766. Černová mala vtedy 268 obyvateľov. V tom čase boli zriadené valašské slupy na výrobu súkna na Čutkovskom potoku. V roku 1769 boli spísané urbárske povinnosti štyroch ulíc. Černová platila 116 zlatých, okrem rozličných poplatkov za ovos, pašienky, polia, salaše… Postupne boli za mešťanov prijímaní aj Černovci. Ako prvý bol Ján Cžernovský, ktorý bol v tom čase senátorom v Ružomberku. Ako druhý bol Juraj Sidor, mestský mlynár. V roku 1825 mala Černová 860 obyvateľov.
V roku 1771 sú evidované pokusy Černovej o osamostatnenie. Tieto pokusy boli neúspešné, ale vďaka nim sa v roku 1832 dosiahla pre ulice mesta väčšia spravodlivosť a rovnoprávnosť. Po roku 1848 zrušením poddanstva pokračoval priaznivejší vývoj, rástla zamestnanosť a bola možnosť väčších príjmov. Väčší rozmach bol zaznamenaný až budovaním Košicko - Bohumínskej železnice a jej uvedenie do prevádzky roku 1872. Občania Černovej boli zamestnaní najmä pri budovaní trate a neskôr na stavbe textilnej továrne v Rybárpoli. 

Dôležitou časťou histórie Černovej bola Černovská tragédia, ktorá sa odohrala 27. októbra 1907. Obyvatelia za pomoci kňaza a rodáka z Černovej Andreja Hlinku postavili kostol v Černovej. Na želanie obyvateľov mal vysvätiť kostol Andrej Hlinka avšak v tom čase bol suspendovaný a prednášal na Morave. Maďarská cirkevná a svetská vrchnosť na čele so spišským biskupom Sándorom Párvym rozhodla proti obyvateľom Černovej. Vysviackou kostola bol poverený slovenský farár z Liskovej Martin Pazúrik spolu s dekanom Pazúrikom a Jozefom Fischerom. Černovčania sa proti tomu postavili na odpor. Bránili posviacke hádzaním kameňov, ale aj vlastnými telami. Žandári napadli bezbranný dav streľbou, ktorej padlo za obeť 15 ľudí, 10 ťažko a 60 ľahšie zranili. V marci 1908 úrady obvinili vyše 55 ľudí, z ktorých 40 odsúdili na žalár v trvaní od šiestich mesiacov do troch rokov, rôzne peňažné pokuty a zhabanie majetku.

Po rokoch 1945-1948 sa Černová naďalej pridŕžala svojej podstaty, o čom svedčí plodná existencia divadelného spolku, dvoch spevokolov, telovýchovnej jednoty, dvoch požiarnych zborov a pod. Dodnes tieto organizácie, združenia a spolky pracujú.

Kultúra a zaujímavosti
----------------------

### Pamiatky

* Rímskokatolícky kostol Panny Márie Ružencovej, jednoloďová neogotická stavba s transceptom, polygonálnym ukončením presbytéria a predstavanou vežou z roku 1907. Autorom stavby je architekt Milan Michal Harminc. Interiér je zaklenutý rebrovou klenbou. Nachádza sa tu neogotické zariadenie z doby vzniku kostola. Autorom výmaľby kostola je Jozef Hanula. Kostolu dominuje štíhla hexagonálna veža ukončená ihlancovou helmicou. Fasády sú členené opornými piliermi a oknami s lomenými oblúkmi, pod korunnou rímsou je umiestnený neogotický vlys. Portál je riešený ako ústupkový s lomeným oblúkom.

* Kostol Panny Márie RužencovejKostol Panny Márie Ružencovej
* Detail vežeDetail veže
* 
* Pôdorys kostolaPôdorys kostola

Osobnosti obce
--------------

### Rodáci

* Andrej Hlinka (\* 1864 – † 1938), rímskokatolícky kňaz a politik
* Vendelín Javorka (\* 1882 – † 1966), rímskokatolícky kňaz a misionár
* Leonard Sliačan (\* 1901 – † 1969), rímskokatolícky kňaz, verejný činiteľ
* Anton Šulík (\* 1931 – † 1999), herec
* Anton Lauček (\* 1950), spisovateľ, vysokoškolský pedagóg

Referencie
----------

1. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Černová**

Externé odkazy
--------------

* Oficiálny web
* Oficiálna stránka mesta Ružomberok

| * z
* d
* u
Mestské časti Ružomberka (5) |
| --- |
| 
* Staré Mesto
* Biely Potok
* Černová
* Hrboltová
* Rybárpole
* Vlkolínec

 |  |

| * z
* d
* u
Ružomberok |
| --- |
| Samospráva | 
* *Primátor:* Igor Čombor (od 2018)
* Erb
* Vlajka
* *Čestní občania*
* *Mestské časti:* Biely Potok
* Černová
* Hrboltová
* Rybárpole
* Staré Mesto
* Vlkolínec

 |
| Geografia | 
* *Vodstvo:* Váh
* Revúca
* *Chránené územia:* Brankovský vodopád
* Bukovinka
* Jánošíkova kolkáreň
* Jazierske travertíny
* Krkavá skala
* Matejkovský kamenný prúd
* Salatín
* Smrekovica
* Vlčia skala

 |
| Dejiny | 
* Súbor pamiatok k osobnosti Andreja Hlinku

 |
| Pamiatky a stavby | 
* Kaštieľ svätej Žofie
* Kostol Panny Márie Ružencovej
* Kostol Povýšenia svätého Kríža
* Kostol svätého Ondreja
* Kultúrny dom Andreja Hlinku
* Mauzóleum Andreja Hlinku
* Radnica
* Ústredná vojenská nemocnica SNP
* *Zoznam kultúrnych pamiatok*
* *K:Stavby*

 |
| Doprava | 
* *Cestná:*
* D1
* I/18
* I/59
* *Letecká:* Letisko Ružomberok
* *Železničná:* Železničná stanica Ružomberok
* Železničná trať Žilina – Košice
* Železničná trať Ružomberok – Korytnica
* *K:Doprava*

 |
| Námestia a ulice | 
* *Námestia:* Námestie Andreja Hlinku
* *Ulice:* Žilinská cesta
* *Považská ulica*
* *Zoznam*

 |
| Školy | 
* Katolícka univerzita
* Gymnázium
* Gymnázium sv. Andreja
* Gymnázium
* Obchodná akadémia
* Stredná odborná škola polytechnická
* Škola úžitkového výtvarníctva
* *K:Školy*

 |
| Šport | 
* MBK Ružomberok
* MFK Ružomberok
* Štadión MFK Ružomberok
* *K:Šport*

 |

Autoritné údaje: * NK ČR: ge131668
* SNK: 89522
* VIAF: 247827966